નવી દિલ્હી : ભારતે સોમવારે પોતાનાં બેલેસ્ટિક મિસાલઇ અગ્નિ-5નું પરિક્ષણ કર્યું છે. આ પરીક્ષણ સોમવારે ઓડિશા નજીક એક દ્વીપ પર કરવામાં આવ્યું હતું. આ પરીક્ષણ સફળ થયાત બાદ જ અગ્નિ-5 મિસાઇલને ભારતના પરમાણુ જુથમાં સમાવવાનો રસ્તો સાફ થઇ ગયો છે. કેટલાક અન્ય પરીક્ષણો બાદ તેને સ્ટ્રેટેજિક ફોર્સિઝ કમાન્ડ (SFC)માં સમાવવામાં આવશે. પરમાણુ ક્ષમતાવાળી અગ્નિ – 5 મિસાઇલ 5 હજાર કિલોમીટરના અંતર સુધી પ્રહાર કરી શકે છે. તેની પહોંચ ચીનનાં દુરનાં વિસ્તારો સુધીની છે.